Den Nord-Cimbriske Tilskuer, 1838-08-09
Provindsialstænderne i Viborg. J Mødet den 14de Juli havde Petitionscommitteen med Hensyn til 10 forskellige Andragender (hvoriblandt et fra Secretair Mørck og Jndførelse af en Nationaldragt) fundet at ingen af dem egnede sig til at tages under Behandling; med 42 St. mod 1 antoges, at et Andragende fra R. Schouby i Løvskol om at Proprietairer og Præster maatte deeltage i al Slags Veiarbeide og offentlige Kjørsler, ikke skulde oplæses. Kammerraad Aagaard oplæste et Forslag om Udvidelse af Hobroe Kjøbstads Toldstedret, hvortil en Committee nedsattes, til hvis Medlemmer valgtes Kammerraad Aagaard, Cancellieraad Rummelhoff, og Agent Nielsen. J Mødet den 16de Juli tog Agent Nielsen sit Andragende om Fyrs Oprettelse paa Jyllands Vestkyst tilbage, paa Grund af at den fra General=Toldkammeret var indløben Efterretning om, at et Fyraparat paa Hirtsholmen og Fornæs var under Arbeide, at Undersøgelser vare anstillede om en Fyr paa Hesseløen osv. Kammerraad Christensen oplæste et Forslag fra Procurator Schmidt i Aarhuus om Forbedring i Underretsprocuratorernes Kaar, hvortil den kgl. Commissarius yttrede, at det ville være ham særdeles kjert, at der kunne findes Midler til at forbedre Underretsprocuratorernes Kaar; men han fandt det høist urigtigt, til Bedste for Procuratorerne, at paalægge Borgerne, ikke at maatte bruge Andre end netop dem til at forfatte Documenter, Ansøgninger m.m. Forslaget afvistes. J Mødet den 20de Juli oplæste Procurator Seidelin et Forslag om Modification i de ved Forordn. 6te April 1832 givne Bestemmelser om Afskaffelse af halm dukkede Tage; foranlediget ved 3de indløbne Skrivelser, fra Borgerrepræsentanterne i Fredericia, Weile og Kolding. En Committee nedsattes til at prøve dette Forslag, bestaaende af Procurator Seidelin, Cancellieraad Rummelhoff og Møller Tøstesen. J Forsamlingerne den 21de, 22de, 23de, 224de og 25de Juli fandt Discussionen Sted betræffende Jagten i Danmark. Den sidste Dag foretoges ogsaa Sagen betræffende Trængendes Forsørgelsested, og indstillede Provindsialforsamlingen i denne Anledning: at hvis intet Sted kan udfindes, der i Medhold af Anordningerne og Fattigvæsenet kan ansees som Moderens rette Forsørgelseshjem, kan dog det Sted, hvor Barnet virkelig er født, ikke have de Forpligtelser, som med Hensyn til Fattigforsørgelsen hvile paa Føde=Communen, men der vil, naar Barnet i sin Tid bliver trængende, uden at det har erhvervet noget andet Forsørgelseshjem, dette blive at ansee, hvor Moderen senest, dog ei kortere Tid for Fødselen end 10 Maaneder, havde fast Tjeneste eller stadigt Ophold. Den 26de Julii blev Sagen angaaende Etatsraad Brink-Seidelins Forslag om, at de kongelige Lovudkast maatte for Fremtiden blive de Stænderdeputerede meddeelte for deres Sammenkaldelse, af Stændernes Forsamling den 26de Juli underdanigst indstillet: At det maatte behage D. Majest. at hver Gang Stænderne skulle sammenkaldes i ordinaire Møder, de Deputerede da forud og efterhaanden som Lovforslagene blive udarbeidede, maatte saa betimeligt mueligt, og forsaavidt det ikke i enkelte Tilfælde af særdeles Aarsager maatte være utilraadeligt, erholde Udkastene til alle de Love, hvorefter, efter D. Majestæts Villie, Provindsialstænderne skulle afgive Betænkning. Thisted.